**Všeobecne záväzné nariadenie**

**Obce Čataj č. 29 /2017**

**o poskytovaní elektronických služieb**

Obecné zastupiteľstvo Obce Čataj, podľa § 6 a § 11 ods. 4 písm. g/ zák. č. 369/1990 Zb. o obecnom zriadení v znení neskorších zmien a podľa zák. č. 305/2013 Z.z. o elektronickej podobe výkonu pôsobnosti orgánov verejnej moci, v znení neskorších zmien, (zákon o e-Governmente), uznieslo sa dňa 19.4.2017na tomto všeobecne záväznom nariadení č. 29/2017 o zavedení a poskytovaní elektronických služieb Obcou Čataj.

§1

Predmet úpravy

1. Účelom tohto VZN je umožniť právnickým osobám, fyzickým osobám a fyzickým osobám – podnikateľom (ďalej v texte len „právnickým a fyzickým osobám“) uplatňovať práva a plniť povinnosti, vo vzťahu k Obci Čataj, formou elektronických podaní a súčasne upravuje elektronickú komunikáciu a doručovanie písomností elektronickými prostriedkami medzi Obcou Čataj a právnickými a fyzickými osobami.
2. Elektronické služby zabezpečuje Obec Čataj prostredníctvom špecializovaného portálu Obce Čataj na webovom sídle obce Čataj - integrovaného informačného systému obce, ktorý je prístupný na webovom sídle www. cataj.sk, ako aj ústredného portálu verejnej správy, prístupného na webovom sídle [http://www.slovensko.sk](http://www.slovensko.sk/).
3. Aktualizovaný zoznam elektronických služieb, ktoré obec poskytuje, ako aj ich popis a návod na ich používanie sú uvedené na portáloch uvedených v bode 2, ako aj na webovom sídle Obce Čataj ([www.cataj.sk](http://www.cataj.sk/))

§ 2

Osobitné ustanovenia

1. Pre využívanie elektronických služieb je potrebná identifikácia a autentifikácia podľa zákona č. 305/2013 Z.z. o elektronickej podobe výkonu pôsobnosti orgánov verejnej moci, pokiaľ pri jednotlivých elektronických službách nie je uvedené inak.
2. Ak sa vo všeobecne záväzných nariadeniach alebo iných predpisoch Obce Čataj vyžaduje písomná forma komunikácie, považuje sa za ňu listinná i elektronická komunikácia podľa osobitného predpisu (§ 25 zák. č. 305/2013 Z.z.)

§ 3

Účinnosť

Toto všeobecne záväzné nariadenie Obce Čataj, nadobúda účinnosť dňom 5.5. 2017.

Marta Tušová

starostka obce